Diari Oficial de la Generalitat Valenciana


Sumari del DOGV 7776, del 06-05-2016 (2016/3146)

Extracte de la Resolució d'1 d'abril de 2016, de la vicerectora d'Estudis de Grau i Política Lingüística, per la qual es convoquen borses per a activitats externes de formació i dinamització del Voluntariat Lingüístic de la Universitat de València durant l'any 2016.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7776

Data del DOGV
:   06-05-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/3146


Data del document
:   01-04-2016

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució d'1 d'abril de 2016, de la vicerectora d'Estudis de Grau i Política Lingüística, per la qual es convoquen borses per a activitats externes de formació i dinamització del Voluntariat Lingüístic de la Universitat de València durant l'any 2016. [2016/3146]  
BDNS (identif.): 305339.  
  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, General de Subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions  
http://www.pap.minhap.gob.es/bdnstrans  
  
Primer. Beneficiaris  
Estudiants de la Universitat de València, matriculats en el moment de sol·licitar la beca, inscrits en el programa de Voluntariat Lingüístic del SPL i que hagen participat en alguna activitat d'aquest programa.  
  
Segon. Objecte  
Borses per a la participació en activitats útils per a la formació o la dinamització del Voluntariat Lingüístic, organitzades per entitats externes al SPL de la UVEG: cursos, jornades, trobades, seminaris, etc.  
  
  
Tercer. Bases reguladores  
Resolució d'1 d'abril de 2016, de la vicerectora d'Estudis de Grau i Política Lingüística.  
URL: http://www.uv.es/spl/borses  
  
Quarta. Quantia  
L'import total de la convocatòria és de 4.000 ?.  
Es podrà concedir un màxim de tres ajuts per persona i any natural, amb una quantitat màxima anual de 450 euros per persona.  
  
Cinquè. Termini de presentació de sol·licituds  
Les sol·licituds es podran presentar en qualsevol moment entre el dia següent a la publicació de la convocatòria en el Diari Oficial de la Comunitat Valenciana i el 30 de novembre de 2016, almenys 7 dies abans de començar l'activitat per a la qual es demana la borsa.  
  
Sisè. Altres dades  
La documentació que cal adjuntar a la sol·licitud és: model de sol·licitud, currículum, justificant que acredite estar matriculat en la Universitat de València i la informació sobre l'activitat per a la qual se sol·licita l'ajuda.  
Cal justificació de l'activitat en el termini màxim de 30 dies naturals des de l'acabament de l'activitat subvencionada. El pagament es realitzarà una vegada presentada la justificació.  
  
València, 1 d'abril de 2016.- La vicerectora d'Estudis de Grau i Política Lingüística, p. d. del rector (DOCV 10.03.2016): Isabel Vázquez Navarro.